Harald Sæther

Harald Sæther (født 9. mai 1946, død 29. oktober 2021) , norsk komponist med diplomeksamen (MA) fra Griegakademiet (2008). Han er medlem av Norsk Komponistforening og var medlem av Ny Musikks Komponistgruppe (NMK) fra 2008 til 2014 som styreleder fra 2009 til 2011.


== Biografi ==


=== Utdannelse ===
Sæther er i utgangspunktet selvlært musiker fra begynnelsen av 60- tallet med gitar, senere elbass som hovedinstrument. I 1963 var han en av fire som dannet Oppdals første rockegruppe The Spiritual Man Group. Denne gruppen ble oppløst i 1966 og i 1967 dannet han og fire andre bandet Hapax Legomenon som ble oppløst sommeren 1970.
I 1971 startet han  sin musikkutdannelse ved Veitvet Musikkonservatorium i Oslo med fiolin som hovedinstrument. Etter tre år ved denne institusjonen fortsatte han studiene frem mot utøvende musiker/musikkpedagog ved Trøndelag musikkonservatorium i Trondheim frem til våren 1977.


=== Karriere ===
Etter 25 år som musiker/musikkpedagog ble han, i 2001 utsatt for en alvorlig trafikkulykke og måtte avbryte denne karrieren. Dette førte ham til Griegakademiet i Bergen hvor han tok mastergrad i komposisjon i 2008, med Morten Eide Pedersen som veileder.
Sæther har hatt fremføringer med Oslo Sinfonietta og Oslo Solistensemble i Oslo, Forsvarets Musikkorps Vestlandet og Griegakademiets Sinfonietta i Bergen, Trondheim Sinfonietta i Trondheim, Kristiansund Symfoniorkester i Kristiansund og flere mindre grupper/ensembler både i Oslo, Bergen, Stavanger og Kristiansund. I 2008 ble han fremført under Ultimafestivalen og ved 30-årsjubiléet til Ny Musikks Komponistgruppe, i 2010 under NuMusic festivalen i Stavanger, i 2011 under Borealisfestivalen i Bergen.
Sæther er heltids free-lance komponist og har sine utgitte verket deponert hos MIC.


== Verksliste ==


=== Orkester ===
Blomen på Dovrefjell (for sopran og orkester) 1996, tekst av Ola Setrom. Skrevet til 100-årsjubiléet for forfatterens fødsel.
På Sygelejet (for sopran og orkester) 1997/98, tekst av Henrik Wergeland.
Når du vert gamal (for sopran og orkester) 1997/98, tekst av Jakob Sande.
Tableaux I, Images Cosmiques (for symfonisk band) 2006. Skrevet til Forsvarets Musikkorps Vestlandet, durata 3’45”.


=== Sinfonietta ===
Gitarklode, ballettsuite til tekster av Petter Schramm (for sinfonietta og fire sangere) 1998–2001.
Tableaux II, Images l’Air (for sinfonietta) 2008. Skrevet for Oslo Sinfonietta til NMKs 30-årsjubileum, durata 3’40”.
Resonans Magnetico di scansione (for sinfonietta) 2010. Skrevet for Cikada på bestilling fra NMK, durata 8’30”.
Palimpsest (for sinfonietta) 2011. Skrevet til Borealisfestivalen i Bergen for Bit20 på bestilling fra NMK, durata ca. 4’00”.


=== Vokal ===
2000 sang (for barnekor og rockeband) 1999 tekst av Astrid Volden, bestilt av Oppdal Musikkråd til markering av årtusenskiftet
Bøn frå jord (for blandet kor) 2003/07, tekst og melodi Arne Hagen, durata 3’20.
Reise i verk (for sopran og piano) 2005/06, sangsyklus til tekster Margunn Hageberg, durata ca. 30’.
Frie tanker (for sopran og klassisk gitar) 2006, sangsyklus til tekster av Irene Paulsen, durata ca. 22’.
Obstupescit venti cinque (for baryton og fagott) 2007. Kantate til tekst av Nanni Cagnone, durata 16'40"
a' in altre parole'b (for tre vokalkvartetter) 2010, til tekst tekst Nanni Cagnone. Skrevet for Oslo Solistensemble på bestilling fra NMK, durata 11.40”


=== Mindre ensembler/Solistiske verk ===
Messingkvintett tre satser, 2005, durata 21’40”.
Guerre Extreme sangsyklus til tekster av Esther Tellermann (sopran, trompet, gitar og piano) 2006, durata ca. 13’.
Fanfaria (Fanfare for fire trompeter) bestillingsverk til åpningen av Oppdal Kulturhus 17. mars 2007, durata ca 3'30"
Das Mädchen oder Der Tod etter lied av Franz Schubert (for sopran, bass, fiolin, mandolin og tuba) 2007, durata ca. 12’.
Eight bats 2007, åtte miniatyrer for solo kontrabass skrevet for den polske kontrabasisten Natalia Radzik, durata ca 12'
Index vacuus (for bandoneon, sopran, slagverk og kontrabassklarinett) sangsyklus til tekster av Nanni Cagnone durata ca 19'30". Bestillingsverk for bandoneonisten Kåre Jostein Simonsen.
Waves (for bandoneon, slagverk og kontrabassklarinett) durata ca 15'. Bestillingsverk for Kåre Jostein Simonsen.
Pastorale (for marimba og tape) 2008. Skrevet til Ultimafestivalen i Oslo for Wendy Greenberg på bestilling fra NMK, durata 8’15”.
Jimi Hendrix in memoriam (for bratsj og tape) 2008. Skrevet for den serbiske bratsjisten Rastko Popovic, durata 3'35"
Tableaux III, Images l’Eau (for cembalo, el- gitar og tape) 2010. Skrevet til NuMusic festivalen i Stavanger for Jane Chapman på bestilling fra NMK, durata 5’40”.


== Referanser ==


== Eksterne lenker ==
(no) Offisielt nettsted 
Sæther på Norsk Musikkinformasjon
	Sæther på My Space
	Sæther på Nanni Cagnones gjesteside
	Sæther på Norsk Komponistforenings hjemmeside